PROPAGANDNI NEDELJNIK ANARHOSINDIKALISTIČKE INICIJATIVE 

Direktna alccij^ 


NOVA SERIJA ★ BR.72 ★ 24. OKTOBAR 2013. GOD ★ BESPLATNO 


Ne puštajte prugu! 



BLOKADA PRUGE 

Izražavamo apsolutnu podršku ji blokiraju prugu poručujemo: 
radnicima kragujevačkog „Auto- Ne puštajte prugu! Pruga je vaš 
saobraćaja“. Oni se bore direktnom najjačiadut,prugajejedinoštomože 
akcijom i odbacuju pokušaje politi- obezbediti ispunjenje vaših zahteva! 
čke kompromitacije. Radnicima ko- Niko vas nije zaštitio kada su vam 


pre nekoliko godina oteli akcije 
vašeg preduzeća. Kada ste pokušali 
da podignete glas, Verkovi mediji 
su vas proglasili „neradničkom 
bagrom“. Ako pustite blokadu 
pruge pre nego što ih primorate 
da vam ispune zahteve, iskoristiće 
vašu slabiju poziciju da vas slome. 
Ne smete im to dozvoliti! Oni će 
narednih dana vrebati najmanji 
znak slabosti i upotrebiće ceo svoj 
arsenal da vas primoraju na ustupke. 
Ne dozvolite da vas prevare medij- 
ski lažovi i slatkorečivi političari, 
ne verujte zakulisnim obećanjima i 
neproverenim glasinama. Ako bu- 
de trebalo, suprotstavite se njihovim 
gorilama i slugama režima koje će 
možda poslati na vas. Cela Srbija 
gleda u vas! Vaša pobeda daće snagu 
i nadu stotinama hiljada ljudi. Mi 
smo bezuslovno uz vas! 

Ne puštajte prugu! 

Anarhosindikalistička inicijativa - 
Drugačija vrsta sindikata 


Zašto se organizuiemo? 

Samoorganizovani kragujevački radnici blokirali autobusima magistral- 
ni put Kragujevac - Kraljevo i prugu kojom se vrši transport FIAT-ovih 
automobila. 


Nakon sistematskog uništavanja 
kragujevačkog preduzeća za prevoz 
putnika ,,Autosaobraćaj“ od strane 
lokalne samouprave predvođene 
gradonačelnikom Kragujevca Ve- 
roljubom Stevanovićem, radnici 
ovog preduzeća organizovali su se 
nezavisno od birokratskih sindikata 
i samostalno krenuli u borbu za 
ostvarenje svojih pravednih zahte- 


va, a koji se odnose na isplatu 
zaostalih zarada, regulisanje so- 
cijalnog i zdravstvenog osiguranja, 
povezivanje staža i rešavanje pita- 
nja samog preduzeća na način koji 
će im omogućiti da rade i žive od 
svog rada. 

U utorak, 22. oktobra, 
samoorganizovani kragujevački 
radnici blokirali su autobusima 


magistralni put Kragujevac 
Kraljevo i prugu kojom se vrši 
transport FIAT-ovih automobila 
prema luci Bar u Crnoj Gori, oda- 
kle se distribuiraju dalje. 

Reakcija radnika kragujevačkog 
autosaobraćaja je opravdana sa 
stanovišta svakog čoveka sa ele- 
mentarnim osećajem za socijalnu 
pravdu i solidarnost i ona predstavlj a 
žestok udarac eliti koja nepravedno 
forsira stranu kompaniju sa jedne, 
i sistematski uništava domaće, 
nekada društvene firme, sa druge 
strane. 

nastavak na 2. strani 


“SANJAM DA SU JEPNOG JUTRA TAMNIČARI ZATEKLI SAMICE I 0K0VE PRAZNE.” (Oskar Davičo) 











Preporučujemo film 

Radnlci .JUitosaobraćala” 
su ucenjeni i opljačkani! 

Veroljub Stevanović nastoji da u javnosti stvori atmosferu linča upere- 
nu protiv kragujevačkih radnika i da na taj način uguši njihovu pobunu 
i slomi otpor koji pružaju. 


nastavaksa 1. strane 
Za radnike „Autosaobraćaja” se 
prvi put čulo u široj javnosti kada 
su pre nekoliko godina „poklonili” 
svoje akcije direktoru preduzeća, 
koji je kasnije čak i uhapšen zbog 
malverzacija, a trenutak predaje 
akcija označen je je početak kraja 
firme koja broji i hrani blizu 500 
kragujevačkih porodica. 

Već prvog dana protesta na površi- 
nu je isplivala i prava istina: radnici 
tvde da akcije nisu poklonili već da 
su im iste otete, pritiscima i ucena- 
ma iza kojih je stajao niko drugi do 
gradonačelnik Veroljub Stevanović. 
Budući da je poznat po tome da 
nikada ne preuzima odgovornost za 
svoja dela, Stevanović je pokrenuo 
celokupnu stranačku mašineriju 
i medije koje kontroliše sa ciljem 
da samoorganizovane radnike u 
protestu proglasi „neradničkom 
bagrom“. Veroljub Stevanović nasto- 
ji da u javnosti stvori atmosferu 
linča uperenu protiv kragujeva- 
čkih radnika i da na taj način uguši 

Centar za liberterske studije predstavlja: 

Rudolf Roker: Metode 
anarhosindikalizma 

Ova brošura sadrži dve celine - Rokerov tekst 
u kome se izlažu metode anarhosindikalizma 
i njihov praktični značaj, i nekoliko izveštaja 
iz 1987. i 2004. o zbivanjima u španskim 
brodogradilištima u kojima su anarhosindikalisti 
u praksi primenjivali ove metode. 



njihovu pobunu i slomi otpor koji 
pružaju. Uz to, ne bi zgoreg bilo 
i podsetiti se sklonosti Veroljuba 
Stevanovića da stvara parapolicij- 
ske formacije u cilju očuvanja vlas- 
ti. Takođe, ne smemo zaboraviti ni 
situaciju u kojoj su privatni batinaši 
pretukli radnike kragujevačkog „22. 
Decembra”, iskoristivši nesprem- 
nost radnika da adekvatnom me- 
rom reaguju. 

Upravo zbog toga je neophodno 
da javnost čuje i drugu stranu 
priče, potpuno drugačiju od 
one koju Stevanović plasira po 
svojim medijima, te da se potom 
organizujemo po uzoru na 
kragujevačke radnike i sa njima 
stanemo rame uz rame u borbi 
za ostvarenje njihovih pravednih 
zahteva. I na samom kraju, da 
stavimo do znanja Veroljubu 
Stevanoviću i nekolicini njemu 
odanih saradnika, da medijski rat 
koji su poveli nećemo gledati sa 
strane, skrštenih ruku, već ćemo u 
njemu aktivno učestvovati, saglasno 
svojim mogućnostima koje su da- 
leko veće od dva lokalna politička 
glasila i jednog nacionalnog viso- 
kotiražnog tabloida. Naša snaga je 
solidarnost! 

Daliste VjJ 
znali o 

...da Majkl Džordan od kom- 
panije „Najki" zaradi godiš- 
nje više novca nego svi njeni 

radnici u Maleziji zajedno? 

Ч _ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


М00П (2009) 

Izuzetno 
jednostavan, 
nenametljiv 
film u kome 
se priča odvija 
potpuno neo- 
čekivano i ima 
brojne političke 
implikacije. Iako 
je u pitanju nau- 
čna fantasika, ništa prikazano 
u njemu nije nemoguče ili 
nezamislivo. 



FortressofWar(2010) 

Uprkos ubrzanim 
pripremama za 
rat i svesti da 
je rat između 
Sovjetskog save- 
za i nacističke 
N e m a č k e 
neizbežan, Sta- 
ljin je u danima 
koji su neposredno prethodili 
početku rata odbijao da prihvati 
verodostojnost dokaza koji su go- 
vorili da će napad početi 22. juna 
1941. Zbog toga borbena gotovost 
nije bila na odgovarajućem nivou 
što je dovelo po potpunog sloma 
fronta i ogromnih gubitaka u 
ljudstvu i tehnici. Ovo je priča 
o herojskoj odbrani Brestovske 
tvrđave, utvrđenja koje se među 
prvima našlo na udaru prilikom 
nacističke invazije za Sovjetski 
savez. Branioci su izdržali duže 
nego što je očekivano i uspeli su da 
nanesu gubitke Nemcima - ovde 
je prvi put naređeno povlačenje 
nemačke vojske na Istočnom 
frontu. Zbog toga je Brest postao 
jedan od simbola sovjetskog otpo- 
ra na početku rata. Zasnovano na 
istinitim događanjima. 

Direktnu akciju možete nabaviti na sledećm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Nleflunarodne akcije podrške 
radnicima „Termoelektra” 


Protest solidarnosti sa radnicima Termoelektra 


U Beogradu je u sredu 23. oktobra u 
organizaciji Anarhosindikalistističke 
inicijative na Trgu Nikole Pašića 
održan protest solidarnosti sa 
radnicima firme Termoelektro koji 
se već više meseci nalaze u Urugvaju 
bez ikakvih sredstava, tražeći da 
budu isplaćeni za svoj rad, o čemu 
smo već pisali.Na protestu je jasno 
poručeno da svaki radnik mora dobiti 
po 10.000 dolara, koliko im ukupno 
duguju njihovi poslodavci, kao i 
da im se mora obezbediti siguran 
povratak njihovim kućama. Takođe, 
na protestnom skupu podeljeni su 
leci kojima se javnost upoznaje sa 


svim detaljima u vezi sa prevarenim 
radnicima firme Termoelektro. 
Svi prolaznici koji su se zatekli u 
trenutku protesta i dobili letak 
oduševljeno su pozdravili akciju 
solidarnosti i izrazili nadu da će ona 
pomoći radnicima u Urugvaju da 
dobiju svoje plate. Oštećeni radnici 
su u ponedeljak započeli štrajk 
ispred Minisarstva rada Urugvaja 
u Montevideu, dok su njihove 
zahteve podržale sve članice 
Međunarodnog udruženja radnika 
i radnica pridruživanjem akcijama 
solidarnosti na koje je pozvala 
Anarhosindikalistička inicijativa. 



Sedam radnika beogradske firme 
„Termoelektro” se već više meseci 
nalazi u Urugvaju bez ikakvih 
materijalnih sredstava. Oni su, 
uz pomoć urugvajskih anarho- 
sindikalista i logističke podrške 
anarhosindikalističke internacionale 
- Međunarodnog udruženja radnika 
i radnica - pre dva dana organizovali 
protest na centralnom trgu u Mon- 
tevideu, zahtevajući okončanje nji- 
hove višemesečne agonije u koju su 
ih dovele gazde. Radnici su se odlučili 
da krenu i u štrajk glađu. 

Njihova firma „Termoelektro” 
ih je prevarila tako što ih je dala 
u najam povratniku iz Austrije, 
privatizacionom pljačkašu i kan- 
didatu URS-a za gradonačelnika 
Kladova, Aleksandru Majkanoviću 
koji je organizovao njihov odlazak na 
rad u Urugvaj, gde su, odmah nakon 
dolaska shvatili da je Majkanovićeva 
firma u blokadi i da će zapravo raditi 
za firmu Majkanovićeve žene. Ta 
firma dala ih je dalje u najam firmi 
„Kresta”, urugvajskoj ekspozituri au- 
strijske firme „Felvok” koja obavlja 
podizvođačke poslove za korporaciju 
„Montes del Plata”. „Kresta” odbija 
da radnicima isplati plate i vrati 
avionske karte za povratak u Beograd 
dok ne potpišu nove ugovore kojima 
se odriču celokupnog novca koji 
su zaradili u Urugvaju. Radnici već 
nekoliko meseci borave u kampu bez 
plate, pristup menzi im je ukinut, 
a na proteste su se odlučili kada je 
„Montes del Plata” najavila da će 
radnici „Termoelektra” biti izbačeni 
iz kampa. 

Niti jedna sindikalna organizacija sa 
jakom infrastrukturom i finansijskim 
zaleđem iz Srbije nije makla prstom 
za radnike koji su već mesecima 
zarobljeni u nehumanim uslovima. 

Anarhosindikalistička inicij ativa 
(ASI), u skladu sa svojim in- 
ter nacionalističkim opredelj enj em, 
uspela je da angažuje drugove u 
Latinskoj americi i, koordinirajući 
saradnju između njih i radnika iz 
Srbije, pomogla borbu ovih prevare- 
nih radnika. ASI je takođe pokrenula 
i međunarodne akcije solidarnosti sa 


radnicima, putem anarhosindikalističke 
internacionale, tako da već danas fir- 
me odgovorne za poziciju zarobljenih 
radnika dobijaju desetine protestnih 
pisama, fakstova, telefonskih poziva. U 
toku su i pripreme za protestne akcije 
ispred firmi odgovornih za situaciju, 
ne samo u Urugvaju već i u drugim 
zemljama u kojima one imaju interese 
- uključujući i Austriju i Nemačku. 

Reagovalo je, među poslednjima u 
svetu, i Ministarstvo spoljnih poslova 
(MSP) Srbije, koje mesecima nije 
preduzimalo ništa da pomogne rad- 
nicima „Termoelektra”. Ono je tek 
juče najavilo da će problem prevarenih 


radnika podići na „viši politički 
nivo”. 


Radnicima možete poslati novčanu 
pomoć na sledeći račun: 

Mario Sebastian Ramilo Berretta 
Account nomber 065832-8 
SWIFT: BROUUYMM 
ABA: 026003324 
Dependency nomber 178 
Pre svakog slanja pomoći u banci 
u Srbiji treba proveriti mogućnost 
slanja i korektnost šifre. Ime 
banke u Urugvaju je BANCO 
REPUBLICO. 










Mark Nivim (Neiweem), zatvorenik u 
američkom popravnom centru Pontijak, 
poslat je u samicu zbog posedovanja 
anarhističke literature i pisanja eseja o 
zatvorskom industrijskom kompleksu. 
U njegovoj ćeliji pronađeni su tekstovi 
Anarhističkog crnog krsta, za koje 
Odeljenje za prevaspitavanje iz Ilinoisa 
smatra da je „politička organizacija koja 
pruža otvorenu podršku onima koji vrše 
ilegalne aktivnosti s ciljem ostvarivanja 
revolucionarnih zamisli”, što predstavlja 
veoma volšeban opis organizacije koja, 
ustvari, zatvorenicima šalje pisma podrške 
i prikuplja donacije kako bi oni mogli da 
kupuju hranu u zatvorskim komisionima. 

Direktan povod izricanju ove drastične 
zatvorske mere bila je razglednica sa 
izrazima zahvalnosti koju je Nivim 
poslao ovoj anarhističkoj organizaciji. 
Svemu ovome je prethodilo višemesečno 
nadziranje Nivima, a zatvorska uprava je 
čak i plaćala doušnike kako bi prikupila 
informacije o Markovim navodnim 
planovima za stvaranje anarho-grupe 
unutar zatvora. U disciplinskom izveštaju 
se navodi da je Nivim od obaveštajnih 
službi „identifikovan kao anarhista”. 


Prilikom saslušavanja pred disciplinskom 
komisijom Nivimu nije bilo dozvoljeno 
da angažuje advokata, a na teret su mu 
stavljena sledeća dva „teška” prestupa: 
posedovanje „banditskih simbola” i po- 
sedovanje „pisanog materijala koji pred- 
stavlja ozbiljnu pretnju po bezbednost lica 
ili objekata”. Zatvorske vlasti ne tvrde da je 
naškodio čuvarima ili zatvorenicima, već 
da su njegova uverenja pretnja. 

Alan Mils, Markov advokat, izjavio je: 
„Bavim se ovim poslom od 1979. i ne mo- 
gu da se setim nijednog slučaja u kojem je 
neko kažnjen tako očigledno zbog politi- 
ke. Ni u jednom trenutku ga nisu pitali ‘Šta 
je anarhizam?’ Da su stvarno pročitali ono 
što je on pisao, imali bi drugačije mišljenje 
o anarhizmu i njegovom značenju.” 

Nivim se obratio javnosti rekavši da 
je podrška koju dobija tokom boravka 
u zatvoru samo učvrstila njegova 
antiautoritarna uverenja. Po njemu, 
anarhizam znači solidarnost i uzajamno 
pomaganje. Ljudi veruju jedni u druge 
umesto da veruju u policiju, sudove 
i političare. To znači suprotstavljanje 
„patrijarhatu, homofobiji, seksizmu, 
rasizmu, genocidu, masovnim zat- 


varanjima, uništavanju životne sredine, 
kapitalizmu.” 

Zatvorski organi su izjavili da će Mark 
ostati u samici (sa cimerom koji mu je u 
međuvremenu dodeljen) najmanje do ja- 
nuara 2014. godine. Nivim je uhapšen pri- 
likom demonstracija koje je organizovao 
pokret „Okupiraj Čikago” protiv samita 
NATO pakta u ovom gradu 2012. godine. 

UN: Prenatrpanost zatuora 
jeursta mučenja 

Najnoviji izveštaj Ujedinjenih nacija navo- 
di da usled stalnog rasta broj a zatvorenika u 
svetu, prenatrpanost zatvora stvara uslove 
koji mogu da se smatraju zlostavljanjem ili 
čak mučenjem. Huan Mendez, specijalni 
izvestilac Ujedinjenih nacija za torturu, 
istakao je da rastući broj zatvorenika 
„predstavlja ogroman finansijski teret po 
države”, budući da se procenjuje da se u 
zatvorima širom sveta trenutno nalazi više 
od 10 miliona ljudi. 

„Globalna kriza na tom polju rezultuje 
pogoršanjem uslova u zatvorima, što 
dovodi do okolnosti koje mogu da se 
smatraju zlostavljanjem ili čak mučenjem”, 
naveo je Mendes. 


Centar za liberterske studije predstaulja: 

Emil Puie: Osnove 
sindikalizma, Sabotaža 

Ovi klasični revolucionarno-sindikalistički tek- 
stovi koji pružaju uvid u razvoj sindikalizma 
i danas su podjednako aktuelni kao i pre sto 
godina, pokazujući da se suština kapitalističkog 
poretka nije izmenila, pa samim tim ni metode 
kojima se treba boriti protiv kapitalizma. 



AI.VJ. Ovc уо ЛМСНЗЗТ VUcK C&0S5 




RAZGLEDNICA SA „BANDITSKIM SIMBOLIMA" 
ZBOG KOJE JE MARK NIVIM POSLAT U SAMICU 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 

































